
[bookmark: TextBodyBegin]Europski parlament,
–	uzimajući u obzir članak 314. Ugovora o funkcioniranju Europske unije,
–	uzimajući u obzir članak 106.a Ugovora o osnivanju Europske zajednice za atomsku energiju,
–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:1], a posebno njezin članak 44., [1:  	SL L, 2024/2509, 26.9.2024., ELI: http://data.europa.eu/eli/reg/2024/2509/oj.] 

–	uzimajući u obzir opći proračun Europske unije za financijsku godinu 2025., konačno donesen 27. studenoga 2024.[footnoteRef:2], [2:  	SL L, 2025/31, 27.2.2025., ELI: http://data.europa.eu/eli/budget/2025/31/oj.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:3], [3:  	SL L 433 I, 22.12.2020., str. 11., ELI: http://data.europa.eu/eli/reg/2020/2093/oj.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:4] (Međuinstitucijski sporazum od 16. prosinca 2020.), [4:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj.] 

–	uzimajući u obzir Odluku Vijeća (EU, Euratom) 2020/2053 od 14. prosinca 2020. o sustavu vlastitih sredstava Europske unije te o stavljanju izvan snage Odluke 2014/335/EU, Euratom[footnoteRef:5], [5:  	SL L 424, 15.12.2020., str. 1., ELI: http://data.europa.eu/eli/dec/2020/2053/oj.] 

–	uzimajući u obzir Nacrt izmjene proračuna br. 1/2025 koji je Komisija usvojila 9. travnja 2025. (COM(2025)0350),
–	uzimajući u obzir stajalište o Nacrtu izmjene proračuna br. 1/2025 koje je Vijeće usvojilo 16. lipnja 2025. i proslijedilo Europskom parlamentu 18. lipnja 2025. (09619/2025 – C10-0125/2025),
–	uzimajući u obzir članke 96. i 98. Poslovnika,
–	uzimajući u obzir izvješće Odbora za proračune (A10‑0116/2025),
A.	budući da je svrha Nacrta izmjene proračuna br. 1/2025 unijeti u proračun za 2025. višak koji proizlazi iz izvršenja proračuna za financijsku godinu 2024., a koji iznosi 1 345 milijuna EUR;
B.	budući da taj višak najvećim dijelom proizlazi iz ostvarenja viška prihoda u iznosu od 1 072 milijuna EUR te iz neutrošenih sredstava u iznosu od 272,5 milijuna EUR;
C.	budući da, na prihodovnoj strani, taj višak uglavnom proizlazi iz iznosa od 1 211 milijuna EUR financijskih prihoda, zateznih kamata i novčanih kazni; budući da je realizacija vlastitih sredstava u glavi 1. i dalje vrlo blizu proračunskim iznosima iz proračuna za 2024. (uključujući izmjene proračuna od 1. do 5.);
D.	budući da je na rashodovnoj strani nedovoljno izvršavanje plaćanja u svim institucijama, uključujući ukidanje prenesenih odobrenih sredstava, iznosilo ukupno 273 milijuna EUR (što čini 0,02 % odobrenih sredstava za plaćanje);
1.	prima na znanje Nacrt izmjene proračuna br. 1/2025 koji je podnijela Komisija i čija je svrha unošenje viška iz 2024. u iznosu od 1 345 milijuna EUR u proračun, u skladu s člankom 18. stavkom 3. Financijske uredbe;
2.	pozdravlja činjenicu da je višak iz 2024. prvenstveno potaknut povećanjem razlika u glavi 4. (Financijski prihodi, zatezne kamate i novčane kazne), dok je višak rashoda i dalje vrlo skroman i iznosi 273 milijuna EUR; 
3.	izražava žaljenje zbog toga što se unosom viška u proračun ukupni doprinos država članica u vidu vlastitih sredstava na temelju BND-a za financiranje proračuna za 2025. smanjuje za razmjeran iznos; naglašava da bi u vrijeme kada su potrebe za financiranjem i dalje velike, posebno za „prekomjerne” troškove EURI-ja, a manevarski prostor unutar proračuna Unije i dalje iznimno ograničen, proračun trebao zadržati dovoljnu razinu fleksibilnosti kako bi se Uniji omogućilo da se nosi s nepredviđenim događajima i novim prioritetima; ističe da je fleksibilnost proračuna Unije jedno od ključnih pitanja koje treba riješiti u pregovorima o višegodišnjem financijskom okviru za razdoblje nakon 2027.; 
4.	također poziva Komisiju da osmisli pouzdanu i trajnu strukturu za sljedeći višegodišnji financijski okvir kojom se omogućuje održivo upravljanje svim nediskrecijskim troškovima i obvezama, uz potpuno očuvanje programa Unije te fleksibilnosti i kapaciteta proračuna za odgovor, posebno na prirodne katastrofe i zdravstvene krize, u cilju potpune provedbe Unijine Strategije za pripravnost; 
5.	podsjeća na svoje dugogodišnje stajalište da bi se neočekivani prihodi koji proizlaze iz novčanih kazni i naknada ili njima jednakovrijedni iznosi trebali koristiti kao dodatni prihod za proračun Unije za potrebe reagiranja na krizu ili neočekivane potrebe i da ne bi trebali biti razlog da se za odgovarajući iznos smanje doprinosi na temelju BND-a;
6.	prima na znanje negativnu stavku prihoda u skladu s novim člankom 425. u iznosu od 534 milijuna EUR i pozdravlja taj način uključivanja troškova za proračun koji proizlaze iz plaćanja izvršenih na temelju sporazuma o nagodbi koji uključuje kompenzacijske kamate i naknadu zateznih kamata povezane s povratom poništenih ili smanjenih novčanih kazni zbog kršenja pravila tržišnog natjecanja u skladu s relevantnim presudama Suda Europske unije; podsjeća da je Parlament tijekom pregovora o preinaci Financijske uredbe ustrajao u primjeni tog pristupa jer bi alternativno rješenje bila dodatna odobrena sredstva za rashode u već preopterećenom naslovu 7.; podsjeća da to rješenje istječe 31. prosinca 2027.; poziva Komisiju da predloži konačno rješenje za sljedeći višegodišnji financijski okvir kojim bi se postigao isti cilj izbjegavanja svakog učinka na rashodovnu stranu proračuna;
7.	naglašava potrebu za održivim prihodima za proračun Unije; stoga izražava snažno neodobravanje zbog izostanka napretka u Vijeću u pogledu reforme sustava vlastitih sredstava u skladu s duhom pravno obvezujućeg plana iz Međuinstitucijskog sporazuma od 16. prosinca 2020.; podsjeća na svoje stajalište kojim podupire izmijenjene prijedloge Komisije te potiče Vijeće da hitno usvoji spomenute prijedloge kako bi se diversificirala i konsolidirala vlastita sredstva dostupna za proračun Unije;
8.	nadalje, poziva Komisiju da nastavi ulagati napore u utvrđivanje dodatnih inovativnih i istinski novih vlastitih sredstava i drugih izvora prihoda osim onih navedenih u Međuinstitucijskom sporazumu od 16. prosinca 2020.; naglašava da su nova vlastita sredstva ključna ne samo kako bi se omogućila otplata zaduživanja u okviru instrumenta NextGenerationEU već i kako bi se osiguralo da je Unija opremljena za pokrivanje svojih većih potreba za potrošnjom, naročito u kontekstu višestrukih izazova s kojima se Unija trenutačno suočava, uključujući novi geopolitički kontekst; smatra da sve nove politike i izazovi Unije moraju uključivati nova financijska sredstva i dodatne nove resurse;
9.	prihvaća stajalište Vijeća o Nacrtu izmjene proračuna br. 1/2025;
10.	nalaže svojoj predsjednici da proglasi izmjenu proračuna br. 1/2025 konačno donesenom i da je da na objavu u Službenom listu Europske unije;
11.	nalaže svojoj predsjednici da ovu Rezoluciju proslijedi Vijeću, Komisiji, drugim relevantnim institucijama i tijelima te nacionalnim parlamentima.

